
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts nekustamā īpašuma Upes ielā 2, Rīgā, nodošanu Rīgas valstspilsētas pašvaldības īpašumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšanas likuma (turpmāk - Atsavināšanas likums) 5.panta pirmā daļa, 42.panta pirmā daļa un 43.pants.
Pašvaldību likuma 4. panta pirmās daļas 3. punkts.
Valsts un pašvaldību dzīvojamo māju privatizācijas pabeigšanas likuma 9.panta otrā daļa.
Rīgas domes 26.03.2025. lēmums Nr. RD-25-4477-lē (prot. Nr. 142, 104. §).
1.2. Mērķis
Mērķa apraksts
Projekts sagatavots, lai atbilstoši Atsavināšanas likuma regulējumam saņemtu Ministru kabineta atļauju Finanšu ministrijai nodot bez atlīdzības Rīgas valstspilsētas pašvaldības īpašumā valsts nekustamo īpašumu Upes ielā 2, Rīgā, Pašvaldību likuma 4.panta pirmās daļas 3. punktā noteiktās pašvaldības autonomās funkcijas īstenošanai un privatizācijas procesa pabeigšanai saskaņā ar Valsts un pašvaldību dzīvojamo māju privatizācijas pabeigšanas likumu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Nekustamais īpašums (nekustamā īpašuma kadastra Nr. 0100 025 0170) – zemes vienība (zemes vienības kadastra apzīmējums 0100 025 0054) 1500 m2 platībā – Upes ielā 2, Rīgā, ierakstīts Rīgas pilsētas zemesgrāmatas nodalījumā Nr. 100000893876 uz valsts vārda Finanšu ministrijas personā, lēmuma datums: 22.08.2024., pamats: Rīgas apgabaltiesas Civillietu tiesas kolēģijas 12.04.2021. spriedums lietā Nr.C30608117, stājies likumīgā spēkā 21.04.2022., saskaņā ar Senāta rīcības sēdes lēmumu SKC-0572/2022. Atbilstoši ierakstiem minētajā zemesgrāmatas nodalījumā zemes vienība (zemes vienības kadastra apzīmējums 0100 025 0054) atdalīta no nekustamā īpašuma, kas ierakstīts Rīgas pilsētas zemesgrāmatas nodalījumā Nr.100000076888.

Rīgas dome 26.03.2025. pieņēmusi lēmumu Nr. RD-25-4477-lē (prot. Nr. 142, 104. §) “Par lūgumu nodot bez atlīdzības Rīgas valstspilsētas pašvaldības īpašumā Latvijas valstij Finanšu ministrijas personā piederošos nekustamos īpašumus – zemes vienības Hospitāļu ielā 40, Rīgā (kadastra Nr. 01000250177), Ieroču ielā 1, Rīgā (kadastra Nr. 01000250172), Upes ielā 2, Rīgā (kadastra Nr. 01000250170), Upes ielā 6, Rīgā (kadastra Nr. 01000250179), un Lejas ielā 13C, Rīgā (kadastra Nr. 01000250180)” (turpmāk – Rīgas domes lēmums).

Atbilstoši Rīgas domes lēmumā norādītajai informācijai, Latvijas valstij Finanšu ministrijas personā piederošā nekustamā īpašuma Upes ielā 2, Rīgā (nekustamā īpašuma kadastra Nr. 0100 025 0170), sastāvā esošās zemes vienības (zemes vienības kadastra apzīmējums 0100 025 0054) daļa:
- aptuveni 30 m2 platībā, kas atrodas projektēto ielu teritorijā (Upes ielas sarkanās līnijas), ir nepieciešama Pašvaldību likuma 4. panta pirmās daļas 3. punktā minētās pašvaldības autonomās funkcijas – gādāt par pašvaldības īpašumā esošo ceļu būvniecību, uzturēšanu un pārvaldību – izpildes nodrošināšanai;
- aptuveni 1470 m2 platībā ir nepieciešama kā daudzdzīvokļu mājai Upes ielā 2, Rīgā (būves kadastra apzīmējums 0100 025 0168 001), piesaistītā zemes vienība privatizācijas objektu privatizācijas procesa pabeigšanai.
Ar Rīgas domes lēmumu nolemts lūgt Ministru kabinetu izdot rīkojumu par valsts nekustamā īpašuma Upes ielā 2, Rīgā, nodošanu bez atlīdzības Rīgas valstspilsētas pašvaldības īpašumā un noteikts, ka Rīgas valstspilsētas pašvaldības Dzīvojamo māju privatizācijas komisija pēc nekustamā īpašumu pārņemšanas Rīgas valstspilsētas pašvaldības īpašumā veic nepieciešamās darbības, lai īstenotu daudzdzīvokļu mājas Upes ielā 2, Rīgā (būves kadastra apzīmējums 0100 025 0168 001) privatizācijas procesa pabeigšanu.

Nekustamais īpašums Upes ielā 2, Rīgā (nekustamā īpašuma kadastra Nr. 0100 025 0170) un citi Rīgas domes lēmumā norādītie valsts nekustamie īpašumi, ir izveidoti, veicot nekustamā īpašuma (nekustamā īpašuma kadastra Nr.0100 025 0031) Lejas ielā 13, Rīgā, sastāvā esošās zemes vienības 1,2934 ha platībā (zemes vienības kadastra apzīmējums 0100 025 0031) sadali saskaņā ar 12.04.2021. Rīgas apgabaltiesas Civillietu tiesas  spriedumu Lietā Nr.C30608117 (stājies likumīgā spēkā 21.04.2022., saskaņā ar Senāta rīcības sēdes lēmumu SKC-0572/2022.

Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem nekustamā īpašuma (nekustamā īpašuma kadastra Nr.0100 025 0170) sastāvā ietilpst zemes vienība (zemes vienības kadastra apzīmējums 0100 025 0054) 0,1500 ha platībā, Upes ielā 2, Rīgā, zemes vienības lietošanas mērķis: 0801 -Komercdarbības objektu apbūve, 0,0047 ha; 0702 - Trīs, četru un piecu stāvu daudzdzīvokļu māju apbūve, 0,1453 ha. Zemes vienības platības sadalījums pa lietošanas veidiem: Zemes zem ēkām platība, 0,1500 ha. Zemes vienības fiskālā kadastrālā vērtība 19.03.2026. ir 139387 euro, zemes vienības universālā kadastrālā vērtība 01.01.2025. ir 240000 euro.
Zemes vienībai (zemes vienības kadastra apzīmējums 0100 025 0054) NĪVKIS reģistrēti šādi apgrūtinājumi:
- ekspluatācijas aizsargjoslas teritorija gar elektrisko tīklu kabeļu līniju 0,0007 ha;
- ekspluatācijas aizsargjoslas teritorija ap elektrisko tīklu transformatoru apakšstaciju, 0,0005 ha;
- ekspluatācijas aizsargjoslas teritorija gar gāzesvadu ar spiedienu līdz 0,4 megapaskāliem, 0,0013 ha;
- individuāli noteikta vides un dabas resursu aizsargjoslas (aizsardzības zonas) teritorija ap kultūras pieminekli, kas atbilstoši UNESCO Konvencijai par pasaules kultūras un dabas mantojuma aizsardzību iekļauts pasaules kultūras un dabas mantojuma objektu sarakstā, 0,1500 ha;
- ekspluatācijas aizsargjoslas teritorija gar pašteces kanalizācijas vadu  0,0014 ha;
- navigācijas tehniskā līdzekļa aviācijas gaisa kuģu lidojumu drošības nodrošināšanai tālās ietekmes zona, 0,1500 ha;
- ekspluatācijas aizsargjoslas teritorija gar pazemes siltumvadu, siltumapgādes iekārtu un būvi, 0,0156 ha;
- valsts nozīmes pilsētbūvniecības piemineklis, 0,1500 ha;
- ekspluatācijas aizsargjoslas teritorija gar elektronisko sakaru tīklu gaisvadu līniju, 0,0392 ha;
- ekspluatācijas aizsargjoslas teritorija ap elektronisko sakaru tīklu radiosakaru līniju torni un antenu mastu, 0,0039 ha;
- Lauku zemei izvērtējamo apgrūtinājumu pārklājuma teritorija zemes kadastrālās vērtības aprēķinam, 0,0392 ha.

Atbilstoši Rīgas valstspilsētas pašvaldības Pilsētas attīstības departamenta (turpmāk –Departaments) 10.05.2025. vēstulē Nr. DA-25-13895-nd (turpmāk – Vēstule) sniegtajai informācijai zemes vienība (zemes vienības kadastra apzīmējums 0100 025 0054) Upes ielā 2, Rīgā, atrodas valsts nozīmes pilsētbūvniecības pieminekļa „Rīgas pilsētas vēsturiskais centrs” (valsts aizsardzības Nr. 7442) robežās un UNESCO Pasaules mantojuma vietas Nr. 852 „Rīgas vēsturiskais centrs” aizsardzības zonā. Rīgas vēsturiskā centra un tā aizsardzības zonas saglabāšanas, aizsardzības, izmantošanas, kultūrvēsturiskās vides pārveidošanas, kā arī attīstības projektu īstenošanas kārtību un attiecīgās kultūrvēsturiskās vides vērtībai atbilstošas prasības nosaka Rīgas vēsturiskā centra saglabāšanas un aizsardzības likums un Ministru kabineta 08.03.2004. noteikumi Nr. 127 „Rīgas vēsturiskā centra saglabāšanas un aizsardzības noteikumi”. Prasības teritorijas izmantošanai un apbūvei nosaka Rīgas vēsturiskā centra un tā aizsardzības zonas teritorijas plānojums (turpmāk – Teritorijas plānojums), un teritorijas izmantošanas un apbūves noteikumi (Rīgas domes 07.02.2006. saistošie noteikumi Nr. 38).
Vēstulē norādīts, ka saskaņā ar spēkā esošajiem pašvaldības teritorijas attīstības plānošanas dokumentiem minētā zemes vienība nav noteikta kā degradēta teritorija. Atbilstoši Teritorijas plānojuma grafiskās daļas plānam „RVC un tā aizsardzības zonas teritorijas plānotā (atļautā) izmantošana” zemes vienībai  (zemes vienības kadastra apzīmējums 0100 025 0054) Upes ielā 2, Rīgā, ir nodrošināta piekļūšana no ielām, kas noteiktas ar sarkanajām līnijām.
Vēstulē sniegta papildus informējam, ka, izvērtējot faktisko pilsētbūvniecisko situāciju, Departaments ir sagatavojis Upes ielas sarkano līniju korekcijas projektu, kas paredz iekļaut sarkanajās līnijās zemesgabala Upes ielā 2, Rīgā (kadastra apzīmējums 0100 025 0054) daļu ~30 m2 platībā, nodrošinot piekļūšanu zemesgabalam Upes ielā 2C, Rīgā (kadastra apzīmējums 0100 025 0222). Upes ielas sarkano līniju korekcijas projekts tiks izvērtēts jaunā Rīgas vēsturiskā centra un tā aizsardzības zonas teritorijas plānojuma izstrādē un stāsies spēkā pēc tā apstiprināšanas.

Atbilstoši NĪVKIS datiem uz zemes vienības (zemes vienības kadastra apzīmējums 0100 025 0054) atrodas būve (būves kadastra apzīmējums 0100 025 0168 001) – daudzdzīvokļu dzīvojamā māja, kas ietilpst ēku (būvju) īpašuma ar kadastra numuru 0100 525 0028 sastāvā, un ir daļēji sadalīta dzīvokļu īpašumos (reģistrēti 18 dzīvokļa īpašumi), uz kuriem īpašuma tiesības saskaņā ar Rīgas domes lēmumā norādīto informāciju ir nostiprinātas privātpersonām un Rīgas valstspilsētas  pašvaldībai atsevišķos zemesgrāmatas nodalījumos.
Starp valsts akciju sabiedrību “Valsts nekustamie īpašumi”(turpmāk – VNĪ) kā iznomātāju un Dzīvojamās mājas Upes ielā 2, Rīgā, dzīvokļu īpašnieku kopību kā nomnieku, kuru uz 02.02.2026. februāra kopības lēmuma pamata (aptaujas protokols Nr. BIS-EL-02-2026-198) pārstāv dzīvojamās mājas Upes ielā 2, Rīgā, pārvaldnieks - sabiedrība ar ierobežotu atbildību “Rīgas namu pārvaldnieks”, 27.02.2026. noslēgts Zemesgabala Upes ielā 2, Rīgā, nomas līgums Nr.1-49/229-2026 (turpmāk – nomas līgums). Saskaņā ar nomas līgumu nomniekam nodota lietošanā par maksu dzīvojamai mājai Upes ielā 2, Rīgā, būves kadastra apzīmējums 0100 025 0168 001 funkcionāli nepieciešamais zemesgabals:
- līdz 21.08.2024. (līdz zemes vienības Lejas ielā 13, Rīgā, reālās sadales reģistrēšanai zemesgrāmatā dienai) 1520 m2 platībā,¾ domājamo daļu apmērā;
- no 22.08.2024. līdz 18.03.2025. (ieskaitot) daļu no funkcionāli nepieciešamās zemes vienības 1500 m2 platībā (funkcionāli piesaistāmā platība minētajā periodā ir lielāka (1520 m2) un lietošanā esošā platība, kas var tikt nodota no iznomātāja puses ir 1500 m2);
- sākot no 19.03.2025. valstij piederošās zemes vienības 1500 m2 platībā (nekustamā īpašuma kadastra Nr.0100 025 0170, zemes vienības kadastra apzīmējums 0100 025 0054) Upes ielā 2, Rīgā, dzīvojamai mājai (kadastra apzīmējums 0100 025 0168 001) Upes ielā 2, Rīgā, funkcionāli piesaistīto daļu 1470 m2 platībā.

Saskaņā ar nomas līguma 3.1. punktu nomas īgums stājas spēkā pēc tā abpusējas parakstīšanas un reģistrēšanas iznomātāja lietvedībā. Saskaņā ar nomas līguma 3.2.punktu atbilstoši likuma “Par valsts un pašvaldību dzīvojamo māju privatizāciju” 7.panta pirmajai daļai nomas līgums ir noslēgts uz laiku no tā spēkā stāšanās brīža uz 99 (deviņdesmit deviņiem) gadiem.
Nomas līguma 7.1.punktā noteikts, ka nomas līgums tiek izbeigts, ja nomnieks  iegūst īpašuma tiesības uz zemesgabalu. Saskaņā ar nomas līguma 8.1.punktu nomas attiecības ir saistošas arī pušu tiesību un saistību pārņēmējiem.

Saskaņā ar likuma „Par valsts un pašvaldību dzīvojamo māju privatizāciju”  84.panta pirmajā daļā noteikto, ja daudzdzīvokļu mājas privatizācija šā likuma 8.1 pantā noteiktajā kārtībā ir uzsākta līdz 30.09.2014. un šī māja pilnībā vai daļēji atrodas uz valsts vai pašvaldības īpašumā esošās zemes, attiecībā uz kuru vairs nepastāv privatizācijas ierobežojumi, kas bija spēkā daudzdzīvokļu mājas privatizācijas uzsākšanas brīdī, ar pašvaldības domes vai valsts akciju sabiedrības „Privatizācijas aģentūra” lēmumu privatizācijai nododams valsts vai pašvaldības īpašumā esošais zemes gabals, nosūtot katram privatizētā objekta īpašniekam uzaicinājumu privatizēt zemes gabalu un slēdzot vienošanos  par zemes gabala nodošanu īpašumā bez atlīdzības ar katru privatizētā objekta īpašnieku.
Saskaņā ar Valsts un pašvaldību dzīvojamo māju privatizācijas pabeigšanas likuma (turpmāk - Pabeigšanas likums) 9. panta pirmās daļas normu likuma “Par valsts un pašvaldību dzīvojamo māju privatizāciju” 84. pantā noteikto kārtību valsts vai pašvaldības īpašumā esošu zemes gabalu privatizācijai pēc privatizācijas ierobežojumu atcelšanas piemēro, ja likuma “Par valsts un pašvaldību dzīvojamo māju privatizāciju” 84. panta pirmās daļas 2. punktā minētais lēmums par valsts vai pašvaldības īpašumā esošā zemes gabala nodošanu īpašumā bez atlīdzības tiek pieņemts līdz Pabeigšanas likuma spēkā stāšanās brīdim.
Ja Rīgas valstspilsētas pašvaldības Dzīvojamo māju privatizācijas komisijas lēmums slēgt vienošanos par zemes gabala nodošanu īpašumā atbilstoši privatizētā objekta kopīpašuma domājamai daļai nav pieņemts līdz Pabeigšanas likuma spēkā stāšanās brīdim, ir piemērojama Pabeigšanas likumā noteikta kārtība.
Atbilstoši Rīgas valstspilsētas pašvaldības Dzīvojamo māju privatizācijas komisijas 08.07.2025. vēstulē sniegtajai informācijai, rīkojuma projektā minētās zemes vienības nodošana īpašumā bez atlīdzības privatizētajā dzīvojamā mājā esošo privatizācijas objektu ieguvējiem tiks veikta Pabeigšanas likumā paredzēta kārtībā.
Saskaņā ar Pabeigšanas likuma 9. panta otro, trešo daļu pamatojoties uz lēmumu par zemes nodošanu īpašumā bez atlīdzības privatizētajā dzīvojamā mājā esošo privatizācijas objektu ieguvējiem, valsts dzīvojamo māju privatizāciju veicošā institūcija vai pašvaldības lēmējinstitūcija, vai tās noteikta iestāde iesniedz nostiprinājuma lūgumu:
1) pievienot privatizācijai nodoto zemi dzīvojamās mājas zemesgrāmatas nodalījumam;
2) attiecībā uz zemesgrāmatā ierakstītiem dzīvokļu īpašumiem — pievienot dzīvokļa īpašuma sastāvam atbilstošu nododamās zemes kopīpašuma domājamo daļu, kas ir proporcionāla kopīpašumā esošas dzīvojamās mājas domājamai daļai, un nostiprināt dzīvokļa īpašnieku īpašuma tiesības.
Pabeigšanas likuma 9. panta ceturtā daļa noteic, ka valsts dzīvojamo māju privatizāciju veicošā institūcija pēc šā panta trešajā daļā minēto darbību veikšanas nosūta dzīvojamā mājā esošo privatizēto objektu ieguvējiem paziņojumu par zemes nodošanu īpašumā bez atlīdzības un lēmumu par privatizētā objekta ieguvēja pienākumu triju mēnešu laikā segt izdevumus par zemes gabala noteikšanu, iemērīšanu un ierakstīšanu zemesgrāmatā atbilstoši privatizētā objekta kopīpašuma domājamai daļai.
Ievērojot minēto, lai varētu īstenot Rīgas domes lēmumā norādītās valsts zemes vienības Upes ielā 2, Rīgā, daļas privatizāciju, Finanšu ministrijai minētās zemes vienības daļa aptuveni 1470 m2 platībā ir jānodod Rīgas valstspilsētas pašvaldības īpašumā, lai Rīgas valstspilsētas pašvaldības dzīvojamo māju privatizācijas komisija nodrošinātu Pabeigšanas likumā noteikto.
Nekustamā īpašuma – zemes vienības Upes ielā 2, Rīgā, daļa aptuveni 1470 m2 platībā, ievērojot Rīgas domes lēmumā norādīto informāciju, tiek nodota Rīgas valstspilsētas pašvaldībai privatizācijas procesa pabeigšanai un nav paredzēts to izmantot saimnieciskās darbības veikšanai. Nekustamā īpašuma nodošana privatizācijas procesa pabeigšanai nekvalificējas kā komercdarbības atbalsts pašvaldībai un arī personām, kas iegūs minēto īpašumu normatīvajos aktos noteiktā privatizācijas kārtībā.
Ņemot vērā Rīgas domes lēmumā norādīto zemes vienības Upes ielā 2, Rīgā, daļas aptuveni 30 m2 platībā izmantošanas mērķi, paredzams, ka Rīgas valstspilsētas pašvaldībai nodotā zemes vienība daļa tiks izmantota publiskai lietošanai un netiks izmantota saimnieciskās darbības veikšanai. Līdz ar to minētais pasākums nekvalificējas kā komercdarbības atbalsts, un secīgi tam nebūtu jāpiemēro komercdarbības atbalsta regulējuma nosacījumi.
Rīkojuma projektā norādītā nekustamā īpašuma ieguvējam, izmantojot nekustamo īpašumu, būs saistoša Aizsargjoslu likumā noteiktā kārtība atbilstoši aizsargjoslu veidam, kā arī jāievēro Rīgas vēsturiskā centra saglabāšanas un aizsardzības likums, Ministru kabineta 08.03.2004. noteikumi Nr. 127 „Rīgas vēsturiskā centra saglabāšanas un aizsardzības noteikumi”, Rīgas vēsturiskā centra un tā aizsardzības zonas teritorijas izmantošanas un apbūves noteikumi (Rīgas domes 07.02.2006. saistošie noteikumi Nr. 38).
Problēmas un risinājumi
Problēmas apraksts
Valsts nekustamā īpašuma (nekustamā īpašuma kadastra Nr. 0100 025 0170) - zemes vienības (zemes vienības kadastra apzīmējums 0100 025 0054) ar kopējo platību 1500 m2 - Upes ielā 2, Rīgā, daļa aptuveni 30 m2 platībā, ir nepieciešama Rīgas valstspilsētas pašvaldībai pašvaldības autonomās funkcijas – gādāt par pašvaldības īpašumā esošo ceļu būvniecību, uzturēšanu un pārvaldību – izpildes nodrošināšanai; un daļa - aptuveni 1470 m2 platībā ir nepieciešama kā daudzdzīvokļu mājai Upes ielā 2, Rīgā (būves kadastra apzīmējums 0100 025 0168 001), piesaistītā zemes vienība privatizācijas objektu privatizācijas procesa pabeigšanai.
Risinājuma apraksts
Saskaņā ar Atsavināšanas likuma 4.panta pirmajā daļā noteikto valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Nekustamā īpašuma nodošana bez atlīdzības pašvaldības īpašumā saskaņā ar Atsavināšanas likumā noteikto ir viens no atsavināšanas veidiem.
Pašvaldību likuma 4.panta pirmās daļas 3. punktā noteiktas šādas pašvaldības autonomās funkcijas: gādāt par pašvaldības īpašumā esošo ceļu būvniecību, uzturēšanu un pārvaldību.
Ar Finanšu ministrijas un VNĪ 18.03.2020. noslēgto Nekustamā īpašuma portfeļa pārvaldīšanas līgumu, kas Finanšu ministrijā reģistrēts ar Nr. 13.7-17/12/38, VNĪ veic Finanšu ministrijas valdījumā esošo nekustamo īpašumu pārvaldīšanu, tajā skaitā nodrošinot lietderīgu rīcību ar valsts funkciju veikšanai neizmantotiem nekustamajiem īpašumiem.
Ņemot vērā, Rīgas domes lēmumā norādītos mērķus, kuriem paredzēts izmantot  valsts nekustamo īpašumu – zemes vienību Upes ielā 2, Rīgā, ar VNĪ Īpašumu izvērtēšanas komisijas lēmumu nolemts konceptuāli atbalstīt nekustamā īpašuma (nekustamā īpašuma kadastra Nr. 0100 025 0170) Upes ielā 2, Rīgā, nodošanu bez atlīdzības Rīgas valstspilsētas pašvaldības īpašumā privatizācijas procesa pabeigšanai un Rīgas domes lēmumā minētās autonomās funkcijas īstenošanai.
Ievērojot iepriekš minēto, sagatavots attiecīgs Ministru kabineta rīkojuma projekts.
Saskaņā ar Atsavināšanas likuma 42. panta pirmo daļu valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem.
Ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij.
Atbilstoši Atsavināšanas likuma 43.panta ietvertajam regulējumam šā likuma 42.pantā minētajos gadījumos lēmumu par valsts mantas nodošanu īpašumā bez atlīdzības pieņem šā likuma 5. pantā minētā institūcija, t.i., Ministru kabinets.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Atbilstoši Ministru kabineta 01.02.2011. noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātai publiskai personai vai to iestādei valsts pārvaldes funkciju nodrošināšanai saskaņā ar Valsts pārvaldes iekārtas likumu, rīkojuma projektu izsludinot Vienotajā tiesību aktu projektu izstrādes un saskaņošanas portālā, tiks nodrošināts noteikumos noteiktais pienākums.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Rīgas valstspilsētas pašvaldības iedzīvotāji, tostarp, dzīvojamās mājas Upes ielā 2, Rīgā, dzīvokļu īpašnieki.
Juridiskās personas
Jā
Ietekmes apraksts
Rīgas valstspilsētas pašvaldība.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami.
Izdevumus, saistībā ar rīkojuma projektā minētā nekustamā īpašuma pārņemšanu pašvaldības īpašumā, reģistrēšanu zemesgrāmatā uz Rīgas valstspilsētas pašvaldības vārda, kā arī nepieciešamo sadali, segs Rīgas valstspilsētas pašvaldība no sava budžeta līdzekļiem.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Finanšu ministrija, VAS "Valsts nekustamie īpašumi"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
-
6.4. Cita informācija
Cita informācija
Atbilstoši Ministru kabineta 15.10.2024. noteikumu Nr. 639 "Sabiedrības līdzdalības kārtība attīstības plānošanas procesā" 4. punktam skaidrojam, ka tiesību akta projekts būtiski nemaina esošo regulējumu, neietekmē sabiedrībai nozīmīgās iniciatīvās un procesus, neparedz ieviest reformu izstrādes un īstenošanas procesu un neskar publiskā finansējuma plānošanu, tādēļ sabiedrības līdzdalības kārtība rīkojuma projekta izstrādē netiek piemērota.
Rīkojuma projekts un tā anotācija būs publiski pieejami Tiesību aktu projektu publiskajā portālā Ministru kabineta tīmekļvietnē – sadaļā/Tiesību aktu projekti.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Finanšu ministrija
VAS "Valsts nekustamie īpašumi"
Rīgas valstspilsētas pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

